SET ปิดเช้ารีบาวด์ 6 จุด แรงซื้อกลับ “แบงก์-ค้าปลีก” หนุน ลุ้นบ่ายบวกต่อ
SET ปิดเช้ารีบาวด์ 6 จุด อานิสงส์แรงซื้อกลับ “แบงก์-ค้าปลีก” หนุน แนวโน้มช่วงบ่ายคาด ดัชนีฯ น่าจะเคลื่อนไหวอยู่ในแดนบวกได้ต่อ ให้กรอบแนวรับไว้ที่ 1,550 จุด และแนวต้าน 1,570 จุด
SET ปิดเช้ารีบาวด์ 6 จุด อานิสงส์แรงซื้อกลับ “แบงก์-ค้าปลีก” หนุน แนวโน้มช่วงบ่ายคาด ดัชนีฯ น่าจะเคลื่อนไหวอยู่ในแดนบวกได้ต่อ ให้กรอบแนวรับไว้ที่ 1,550 จุด และแนวต้าน 1,570 จุด
17 มี.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้านี้ปรับตัวขึ้นได้ดี จากนักลงทุนรับรู้ข่าวการล่มสลายของธนาคารซิลิคอน วัลเลย์ แบงก์ (SVB) ไปแล้ว และล่าสุดธนาคารขนาดใหญ่ต่างๆ ของสหรัฐได้อัดฉีดเงินเข้าสู่เฟิร์สท์ รีพับลิค แบงก์ (First Republic Bank : FRB) จำนวน 3 หมื่นล้านดอลลาร์ เพื่อช่วยให้ FRB พ้นจากวิกฤตที่ขยายออกวงกว้าง ซึ่งเกิดจากการล่มสลายของธนาคารปล่อยกู้ขนาดกลางของสหรัฐ 2 แห่งในช่วงสัปดาห์ที่ผ่านมา
ขณะที่ปัญหาของสถาบันการเงินในยุโรป ธนาคารกลางสวิตเซอร์แลนด์ ก็ได้ออกมาระบุว่าจะให้การช่วยเหลือทางการเงินแก่เครดิต สวิส ส่งผลให้นักลงทุนคลายกังวลต่อปัญหาธนาคารล่มมากขึ้น
สำหรับแนวโน้มช่วงบ่ายคาด ดัชนีฯ น่าจะเคลื่อนไหวอยู่ในแดนบวกได้ต่อ ให้กรอบแนวรับไว้ที่ 1,550 จุด และแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,321.28 ล้านบาท ปิดที่ 994.00 บาท เพิ่มขึ้น 22.00 บาท
PTT มูลค่าการซื้อขาย 1,413.03 ล้านบาท ปิดที่ 29.75 บาท ราคาไม่เปลี่ยนแปลง
KBANK มูลค่าการซื้อขาย 1,319.08 ล้านบาท ปิดที่ 131.00 บาท เพิ่มขึ้น 1.50 บาท
CPALL มูลค่าการซื้อขาย 907.65 ล้านบาท ปิดที่ 61.25 บาท เพิ่มขึ้น 0.50 บาท
SCB มูลค่าการซื้อขาย 836.20 ล้านบาท ปิดที่ 101.50 บาท เพิ่มขึ้น 1.50 บาท